Η αλληλεπίδραση μεταξύ των στοιχείων σημαίνει ότι το ένα στοιχείο έχει επίδραση στο άλλο, δηλαδή το κάθε στοιχείο επηρεάζει και συγχρόνως επηρεάζεται από το άλλο στοιχείο. Επειδή τα στοιχεία αποτελούν μέρη του ίδιου συστήματος δηλαδή του συστήματος της Γης κάθε αλλαγή που γίνεται σε ένα από αυτά επηρεάζει σημαντικά και τα άλλα.

Τα φυτά (βιόσφαιρα) για να αναπτυχθούν χρειάζονται νερό (υδρόσφαιρα) και θρεπτικά στοιχεία που αντλούν από το έδαφος (γεώσφαιρα) ενώ μέσω της διαπνοής απελευθερώνουν υδρατμούς στην ατμόσφαιρα.

Οι άνθρωποι (βιόσφαιρα) χρησιμοποιούν μηχανήματα (τα οποία κατασκευάζονται από υλικά της γεώσφαιρας) για να καλλιεργήσουν τα χωράφια και νερό (υδρόσφαιρα) για να τα ποτίσουν.

Επίσης ενέργεια από τον ήλιο αποθηκεύεται στα φυτά (βιόσφαιρα). Όταν οι άνθρωποι και τα ζώα (βιόσφαιρα) τρώνε τα φυτά δεσμεύουν την ενέργειά τους. Οι άνθρωποι (βιόσφαιρα) χρησιμοποιούν μέρος της ενέργειας που απέκτησαν τρώγοντας τα φυτά (βιόσφαιρα) για να μεταφέρουν π.χ. ξύλα και άλλα υλικά (γεώσφαιρα) στις κατοικίες τους.